Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 162/12/8810	Spišská Nová Ves, 1.8.2013
EEČ : 2-68-469-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 21.5.2012, spisová značka 2 Pv 162/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Spišská Nová Ves zo dňa 21.5.2012, spisová značka 2 Pv 162/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením Okresnej prokuratúry v Spišskej Novej Vsi sp. zn. 2Pv 162/12 zo dňa 21.05.2012, podľa § 216 ods. 1 písm. a/, b/, c/ Tr. poriadku bolo podmienečne zastavené trestné stíhanie, vedené proti obv. XXXXX pre prečin krádeže podľa § 212 ods. 2 písm. d/ Tr. zákona, na tom skutkovom základe, že 23. februára 2012 o 16.30 h v katastri obce XXXXX, z lesného porastu č. 158, parcely č. C-KN 1281, patriaceho do lesného pôdneho fondu bez povolenia zobrala 0,40 mł dreva buka v hodnote 10,40,- € ku škode Lesov SR, Odštepného závodu, ul. Obrancov mieru č. 6, XXXXX. 

Podľa § 216 ods. 2 Tr. poriadku bola obvinenej určená skúšobná doba 12 (dvanásť) mesiacov. 

Uznesenie o podmienečnom zastavení trestného stíhania nadobudlo právoplatnosť dňa 05.06.2012 a skúšobná doba uplynula dňa 05.06.2013. 

Vyžiadaním správ o povesti obvinenej v skúšobnej dobe a odpisu z registra trestov bolo zistené, že obvinená XXXXX sa v skúšobnej dobe nedopustila žiadneho trestného činu, ani nebola postihnutá pre priestupok.

Podľa § 217 ods. 1 Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Irena Kurucová
prokurátorka